Case ID: 1086323
Sentence 26: Bununla bağlı məhkəmə kollegiyası kassasiya şikayətinin mərhum X 27.09.2011-ci il tarixli bağışlama müqaviləsindən 2 il sonra 2013-cü ildə vəfat etməsi və hələ sağlığında ikən məlumatı olduğu bu müqaviləni mübahisələndirməməsinə, bağışlama müqaviləsinə imza atmasa da özünün şəxsən Notariat Kontorunda iştirak etməklə iradə ifadəsini bəyan etməsinə, müqavilənin özü tərəfindən imzalanmamasının onun etibarsızlığı üçün əsas verməməsinə dair dəlillərinə qiymət verərək hesab edir ki, bu dəlillər qeyd edilən müqavilənin mülki qanunvericiliyin və “Notariat haqqında” qanunun 35-ci maddəsinə uyğun olmasının təsdiqi kimi qiymətləndirilə bilməz.Belə ki, “Notariat haqqında” qanunun 35-ci maddəsinə görə, şəxs əqdi, ərizəni və ya başqa sənədi cismani qüsuruna, xəstəliyinə və ya hər hansı başqa səbəbə görə özü imzalaya bilmədikdə əqdi, ərizəni və ya digər sənədi onun tapşırığı ilə, onun iştirakı ilə notariusun, yaxud notariat hərəkəti aparan digər vəzifəli şəxsin iştirakı ilə başqa şəxs imzalaya bilər.